**УТВЪРДИЛ: / П / ДАТА: 10.06.2020 г.**

 **ДИРЕКТОР ОД “ЗЕМЕДЕЛИЕ“-ВАРНА**

 **ИНЖ. ЙОРДАН ЙОРДАНОВ**

**СИСТЕМИ ЗА ФИНАНСОВО УПРАВЛЕНИЕ И КОНТРОЛ**

**МОНИТОРИНГ на дейностите в Областна дирекция „Земеделие“-Варна**

**Мониторингът е цялостен преглед на дейността на Областна дирекция „Земеделие“-Варна, който има за цел да предостави увереност, че контролните дейности функционират според предназначението си и остават ефективни във времето. Мониторингът е възможност за следене и известяване при регистриране на отклонение от установените писмени правила и процедури при осъществяване на дейността на Областна дирекция „Земеделие“-Варна.**

**ЦЕЛИ НА МОНИТОРИНГА:**

* Да спомогне за установяване на заплахите при постигане на целите на Областна дирекция „Земеделие“-Варна.
* Да определи приоритетите при формирането на ответни коригиращи действия при установяването на пропуски и несъответствия.
* Да се правят изводи и внедряват механизми за превенция.
* Да спомогне за по-доброто разбиране и оценка на ефективността от предприетите действия.

**1. Мониторинг на СФУК**

**1.1.** Текущият мониторинг се извършва непрекъснато при осъществяване дейността на Областна дирекция „Земеделие“-Варна и периодично представя информация, която би позволила да се правят изводи относно състоянието на СФУК. Той се извършва чрез наблюдение на пряката работа от прекия ръководител относно изпълнение на задълженията разписани в длъжностната характеристика.

**1.2.** Специални оценки се извършват един път годишно преди изготвяне на информацията по чл.8 от ЗФУКПС.

**1.3.** При установяване на пропуски и несъответствия в СФУК при текущия мониторинг и специални оценки, със заповед на Директора се определя реда за осъществяване на коригиращи действия.

**1.4.** Осъществяването на мониторинг се извършва и чрез :

* Годишен доклад за дейността на Областна дирекция „Земеделие“-Варна пред Министъра на земеделието, храните и горите;
* Доклади с тримесечни и годишни финансови отчети на главния счетоводител пред МЗХГ;
* Одитни доклади на Сметната палата;
* Доклади на други контролни органи;
* Доклади за самооценка.

**1.5.** След извършване на вътрешен одит от звеното за вътрешен одит към МЗХГ, Директорът одобрява план за действие за изпълнение на препоръките от предоставения му доклад.

**1.6.** Планът за действие се обвързва с конкретни срокове и отговорни длъжностни лица.

**1.7.** При дадени препоръки от доклади на Сметната палата отговорен за предприемане на действия е главният счетоводител на Областна дирекция „Земеделие“-Варна.

**1.8.** За предприемане на действия по препоръки от докладите на други контролни органи Директорът със заповед определя отговорните длъжностни лица.

**2. Мониторинг на професионалната етика.**

**2.1.** Наблюдение за прилагане на етичните правила,установяване и докладване на нарушението им се извършва чрез:

* докладване пряко на Директора от всеки служител при наблюдаване на нарушение на правилата;
* подаване на писмено или устно оплакване от граждани;
* периодично провеждане на анкети сред служителите и потребителите на административни услуги.

**2.2.** При установяване на нарушения на Кодекса за поведение на служителите на Областна дирекция „Земеделие“-Варна, Директорът със заповеди предприема последващи мерки за отстраняване на предпоставките за нарушенията и търсене на дисциплинарна отговорност от съответните служители.

**3. Мониторинг на корупцията**

**3.1.** Медиен мониторинг на корупцията се извършва чрез преглед на публикациите в централната и регионална преса, основни радиостанции и телевизии и основните интернет медии.

**3.2.** Регистрация и проверка на сигнали за корупция се извършва от специално назначена комисия за всеки конкретен случай.

**3.3.** Резултатите от мониторинга се обобщават и данните се анализират с цел:

* Да направи оценка на атакуваните звена или личности и на предизвиканата на основа обществена реакция;
* Да направи обща оценка на корупционната среда.

**4. Мониториг на риска**

**4.1.** Текущ мониторинг на рисковите фактори се извършва непрекъснато при осъществяване на дейността от всички структурни звена в Областна дирекция „Земеделие“-Варна.

**4.2.** При установяване на необходимост от преоценяване на рисковите фактори главният секретар докладва на Директора.

**4.3.** Оценка и изготвяне на реакция се извършва от Постоянната работна група за управление на риска (ПРГУР) в Областна дирекция „Земеделие“-Варна, създадена със заповед на директора.

**4.4.** Оценка на контролните механизми се извършва и от звеното за вътрешен одит към МЗХГ , Сметната палата и други контролни органи.

**4.5.** При идентифициране на рискови зони, дейности или фактори в резултат на прoверките, Директорът със заповед разпорежда извършване на оценка на идентифицираните рискове.